भोपाल (मध्यप्रदेश). भोपाल पुलिस को परेशान करने वालीं उज्बेकिस्तान की दोनों युवतियों के दस्तावेजों की पड़ताल की जा रही है। पुलिस की एक टीम युवतियों को लेकर दिल्ली रवाना हुई है, जो पता करेगी कि ये भारत में किस आधार पर रह रही हैं। हालांकि, अभी तक की जांच में यहीं सामने आया है कि ये युवतियां गैरकानूनी तरीके से दिल्ली में रह रही हैं। इनके पास भारतीय नागरिकता संबंधी दस्तावेज मिले हैं, जिनके फर्जी होने का पुलिस को संदेह है।
एमपी नगर स्थित पब में डांस के दौरान राजकोट के युवकों और विदेशी युवतियों के बीच विवाद हुआ था। लिहाजा पुलिस पूरे मामले का सच जाने के लिए पब के सीसीटीवी फुटेज निकाल रही है। इससे यह पता चल सके कि उनके साथ पब में और कौन-कौन लोग थे। एमपी नगर के जिस होटल में युवक ठहरे हुए थे, पुलिस उसके फुटेज भी मांगेगी।
क्रिस्टीना को दूसरों के साथ डांस करते देख नाराज हुआ था दीपेश
सूत्रों के अनुसार दीपेश की पत्नी की मौत हो चुकी है। इसके बाद उसकी दोस्ती उज्बेकिस्तानी युवती क्रिस्टीना से फेसबुक पर हुई थी। दोनों दिल्ली में एकसाथ भी रह चुके हैं। किस्टीना दीपेश से शादी करना चाहती थी। युवती का कहना है कि दूसरे लोगों से मिलने जुलने पर दीपेश रोका टोकी करता है। पब में क्रिस्टीना डांस फ्लोर पर दूसरे युवकों के साथ नजदीकी बढ़ा रही थी, जिस पर दीपेश ने नाराजगी जताई थी। तब क्रिस्टीना ने कहा था कि मुझसे शादी करने के बाद रोक-टोक करना।
न्यू मार्केट में एसपी सीएम सुरक्षा को मिली थी बेसुध
शनिवार-रविवार की रात पुलिस कोे खबर मिली की न्यू मार्केट में टॉप एन टॉउन के सामने एक विदेशी युवती को एक कार में सवार कुछ लोग सड़क पर फेंककर चले गए हैं। एसपी सीएम सिक्योरिटी ने युवती और उसकी सहेली को जेपी अस्पताल पहुंचाया। प्रारंभिक पूछताछ के बाद रात में ही पुलिस ने उनके साथ घूम रहे चार युवकों को थाने में बिठा लिया था। दूसरे दिन पता चला कि उज्बेकिस्तान की रहने वाली पेशे से बैले डांसर क्रिस्टीना मसीह अपने दोस्त राजकोट निवासी दीपेश के साथ भोपाल तफरी के लिए आई थी। उसके साथ उसकी सहेली मल्लिका शाहनोज तुरगुन भी थी।
वीजा से संबंधित दस्तावेज दिल्ली में रखे हुए हैं
दोनों युवतियों को लेकर पुलिस टीम दिल्ली रवाना हो गई है। युवतियों का कहना है कि उनके पास पासपोर्ट और वीजा से संबंधित दस्तावेज दिल्ली में रखे हुए हैं। साथ ही उनके पास से भारतीय नागरिक होने के कुछ दस्तावेज भी मिले हैं। इसका पता लगाने के लिए पुलिस टीम दिल्ली रवाना हो गई है।
राजेश सिंह चंदेल, एएसपी
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva